Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA plaanib resolutsioonikavandit, mis kutsub ajutisele relvarahule Gazas
ja on vastu IDF-i maavägede pealetungile Rafah' linna.
Palestiina omavalitsus esineb Haagi Rahvusvahelises Kohtus,
kuna algab arutelu Juuda, Samaaria ja Jeruusalemma staatuse üle.
Intensiivistub vaenutegevus Iisraeli põhjarindel Liibanoniga.
Jätkub sõda islamistliku Hamasi
ja selle terroristlike liitlaste vastu Gaza sektoris.
Kaks viimast Hamasi pataljoni,
mis tegutsevad lõunapoolses Khan Younise linnas, on lagunenud,
samas kui Iisraeli kaitsejõudude (IDF) 98. diviisi eriüksused
jätkavad edasiliikumist eri rajoonidesse linnas,
hävitades viimaseid terrorirakke
ning kahandades veelgi Hamasi terroritaristut.
Ja kuigi viimase 24 tunni jooksul
on kõrvaldatud kümneid Hamasi terroriste, näib,
et rahvusvaheline surve lahingute lõpetamiseks kasvab.
Bideni valitsus on esitanud ÜRO Julgeolekunõukogule
resolutsioonikavandi, mis nõuab ajutist relvarahu
ja avaldab vastuseisu IDFi suurele maismaarünnakule
Hamasi viimase kantsi Rafah' vastu Gaza sektoris.
Siiski ütles üks USA valitsusametnik anonüümsuse alusel,
et USA ei kavatse avaldada survet oma resolutsiooni vastuvõtmiseks,
enne kui on ammendatud kõik jõupingutused
pantvangide vabastamist käsitleva toimiva kokkuleppe saavutamiseks.
Oluline on märkida, et USA välisminister Antony Blinken
rõhutas nädalavahetusel Müncheni julgeolekukonverentsil
küsimustele vastates, et Washington tahab
Iisraeli-Palestiina konfliktis läbi suruda kahe riigi lahendust.
Arvan, et Iisraelil on eelolevatel kuudel erakordne võimalus
see tsükkel tegelikult lõplikult lõpetada ja seda seetõttu,
et on olemas mõned uued faktid, mida varem polnud,
kui püüti saavutada rahu iisraellaste ja palestiinlaste vahel,
alustades sellest, et peaaegu iga araabiamaa
tahab nüüd tõeliselt Iisraeli regiooni integreerida,
et normaliseerida suhted, kui nad pole seda juba teinud,
et anda julgeolekutagatisi ja lubadusi,
et Iisrael saaks tunda end turvalisemalt ja kindlamalt.
Samal ajal kui Palestiina omavalitsus väidab jätkuvalt ametlikult häbematult,
et 7. oktoobri veresaun oli tegelikult Iisraeli vandenõu,
kus juudiriik tappis oma kodanikke,
et alustada sõda Gaza sektori süütute tsiviilelanike vastu;
rõhutas Washingtoni esidiplomaat, et eksisteerib mingi araabia algatus
ühe regiooni "mõõduka" totalitaarrežiimi poolt
PO reformimiseks, taaselustamiseks ja uuendamiseks.
Samal ajal on käimas tõelised jõupingutused,
mida juhivad araabiariigid, et reformida, taaselustada,
uuendada Palestiina omavalitsust,
et see saaks tõhusamalt esindada Palestiina rahva huve
ja võiks olla Iisraelile paremaks partneriks selles tulevikus.
Kui välisminister Antony Blinken väljendas optimismi
PO võime suhtes reformeeruda
oma praegusest sügava korruptsiooni ja terrorismi toetamise seisundist;
alustas Rahvusvaheline Kohus eile istungeid,
et arutada vaidlusaluste maade, sh Läänekalda maakondade
Juuda, Samaaria ja Jordani oru õiguslikku staatust,
mille käigus kohtule esitab kõnealuses küsimuses argumente
üle 50 riigi.
Ja kuigi 15 kohtunikust koosneval komisjonil on umbes kuus kuud,
et esitada ÜRO Peaassambleele mittesiduv nõuandev arvamus,
muuhulgas "Okupatsiooni, asustamise ja annekteerimise...,
sealhulgas meetmete kohta,
mis on suunatud Jeruusalemma püha linna demograafilise koosseisu,
iseloomu ja staatuse muutmisele..." on PO ilmselt veendunud,
et ta võib oma püüdlusi Iisraelile peale suruda
ilma igasuguse poliitilise läbirääkimisprotsessita.
Ainus rahvusvahelise õigusega joonduv lahendus
on selle ebaseadusliku okupatsiooni viivitamatu, tingimusteta
ja täielik lõpetamine. Nagu te 20 aastat tagasi kinnitasite,
on Palestiina rahval õigus enesemääramisele.
See on erga omnes õigus (kõigilekuuluv).
See õigus pole läbiräägitav, see pole võõrandatav.
Ühelegi okupatsioonivõimule, sealhulgas Iisraelile,
ei saa anda igavest vetoõigust okupeeritava rahva õiguste üle.
Vastuseks PO pürgimustele rahvusvahelistes institutsioonides
tegi Iisraeli Välisministeerium Jeruusalemmas avalduse,
mis kõlab järgmiselt: "Loopides valesüüdistusi
ja luues põhimõtteliselt moonutatud reaalsust,
püüab Palestiina omavalitsus muuta konflikti,
mis peaks saama lahendatud otseste läbirääkimiste teel
ja välise sunduseta,
ühepoolseks ja ebaõiglaseks juriidiliseks protsessiks,
sihiga võtta vastu äärmuslik ja moonutatud narratiiv,
mille järgi palestiinlastel pole kohustusi ja Iisraelil pole õigusi,
millel pole mingit pistmist õiglusega.
Pärast 7. oktoobri veresauna,
mida palestiinlased oma debattides šokeerivalt üldse ei maininud,
mille käigus Hamasi terroristid tapsid, hukkasid, mõrvasid ja vägistasid
süstemaatiliselt ja ettekavatsetult üle 1200 Iisraeli riigi kodaniku,
kutsuvad need, kes nõuavad Iisraeli ühepoolset lahkumist
Juudamaalt ja Samaariast ilma tingimuste ja läbirääkimisteta,
õhutades tegelikult uuele veresaunale Iisraeli kodanike vastu."
Lisaks kinnitas Iisraeli välisministeerium,
et "Palestiina juhtkonna katse muuta rahvusvaheline süsteem
poliitiliseks tööriistaks Iisraeli ründamiseks
kahjustab nii ülemaailmset usaldust rahvusvahelise õigussüsteemi vastu
kui ka võimalusi konflikti lahendamiseks.
Palestiina juhtkond on aastaid keeldunud
otsestest läbirääkimistest konflikti lahendamiseks,
õhutades samal ajal terrorismi, edendades antisemitismi
ja pakkudes rahalisi stiimuleid juute mõrvavatele terroristidele.
Kõik see jäi kohtu eest varjule
üldkogu esitatud moonutatud ja ühekülgsete küsimustega,
mis püüavad menetluse tulemusi ette määrata,
võtmata arvesse rahvusvahelise õiguse alusprintsiipe
ja konflikti suhtes kohaldatavat õigusraamistikku."
Kutsudes Rahvusvahelist Kohust üles
hoiduma osalemisest selles meediatsirkuses,
nagu välisministeerium seda nimetas,
pannakse täna õhtul Iisraeli parlamendis hääletusele
Iisraeli otsus lükata tagasi rahvusvaheline diktaat.
Oleme viis kuud ajanud enneolematut diplomaatilist kampaaniat,
mis on võimaldanud meie võitlejaile tegevusvabaduse
kõigi sõjasihtide saavutamiseks.
Selle aja jooksul oleme tõrjunud ulatuslikku rahvusvahelist survet
sõja peatamiseks enne kõigi selle eesmärkide saavutamist.
Viimastel päevadel oleme näinud aga uut tüüpi rahvusvahelist survet -
suruda meile ühepoolselt peale Palestiina riigi rajamine,
mis ohustaks Iisraeli riigi olemasolu. Lükkame selle absoluutselt tagasi.
Nii esitasin valitsusele deklaratsiooni, milles täpsustati, et Iisrael on vastu
katsele suruda meile ühepoolselt peale Palestiina riigi rajamist.
Kuigi valitsuses on eriarvamusi püsiva asustuse suhtes,
võeti otsus valitsusliikmete poolt ühehäälselt vastu.
Oleme kõik seisukohal, et sellises eksistentsiaalses küsimuses
ei tohi Iisrael alistuda rahvusvahelisele diktaadile.
Tervitan seda ja esitan tehtud otsuse Knessetile heakskiitmiseks.
Olen kindel, et see saab ülekaaluka häälteenamuse.
See selgitab maailmale, et Iisraelis valitseb lai konsensus
rahvusvahelise katse vastu suruda meile peale Palestiina riik.
Iisraeli põhjarindel jätkub vaenutegevuse intensiivistumine.
Leidsime täna pärastlõunal
Tiberiase lähedal Hezbollah' drooni,
mis ilmselt ületas täna piiri ja kukkus linna lähedal alla.
Vastuseks sellele tegevusele
ründasime relvaladu Sidoni lähedal.
Vastame terrorirühmitusele Hezbollah jätkuvalt otsustavalt ja agressiivselt.
Oluline on rõhutada, et kuigi Hezbollah' piiriülesed rünnakud
ähvardavad valearvestusega, on Iisraelile jätkuvalt selge,
kes on regioonis suureneva vaenutegevuse peasüüdlane.
Nädalavahetuse pressikonverentsil Müncheni julgeolekukonverentsil
osutas Iisraeli välisminister Yisrael Katz Iraanile,
kes vastutab kõigi viimatiste vaenutegevuste eest.
Olgu Hezbollah Liibanonis, hutid Jeemenis ja Punasel merel,
Hamas Gazas, šiiitlikud võitlejad Iraagis ja Süürias,
Iraan on mao pea. Iraan on suurim terroririik maailmas.
Rahvusvaheline üldsus peab Iraani täna peatama,
et vältida homset sõda.
Me ei saa lubada Iraanile tuumarelvi,
mille kaudu ta ähvardab Iisraeli,
regiooni mõõdukaid režiime ja Euroopa riike.
Iraan rikub kõiki oma kohustusi seoses tuumarelvade,
rakettide arendamise ja terrorismi toetamisega.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda,
hindaksime väga, kui kaaluksite annetuse tegemist.
Seda saab teha meie veebilehel www.tv7israelnews.com
Lisaks julgustan teid paluma rahu ja päästet Jeruusalemmale ja Iisraelile!
Olen Jonathan Hessen. Õnnistatud õhtut!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri